Prisen "Dette Aars Per" gik til en rigtig Per, nemlig kunstneren Per Kirkeby.

Det blev kunstneren Per Kirkeby, der fik prisen "Dette Aars Per". Prisen tildeles en kendt person, som er født og opvokset på Aars-egnen, eller som bor og virker på Aars-egnen. Prismodtageren tildeles en statuette og får sin egen flise med inskription på Per Pallesens Plads i Aars. Per Kirkeby fik sit gennembrud som kunstner i slutningen af 70?erne. Siden han i 1980 fik en udsmykningsopgave på Vesthimmerlands Gymnasium har Per Kirkeby haft en tæt tilknytning til Aars. I 1985 tegnede han en korsformet murstensskulptur til opstilling foran skolen, og han har siden stået bag mange andre kunstværker i Aars. Per Kirkeby er ligeledes ophavsmand til tegningerne til det nye Musikhus i Vesthimmerland/Aars.